open-index/open-wikipedia-markdown huggingface dataset:
בוב הריסון

**רוברט ויליאם "בוב" הריסון** (באנגלית: **Robert William "Bob" Harrison**; 12 באוגוסט 1927 - 3 במרץ 2024) היה כדורסלן אמריקאי, אשר שיחק בליגת ה-NBA בין השנים 1949–1958. לאורך הקריירה זכה ב-3 אליפויות NBA כשחקן מיניאפוליס לייקרס, השתתף פעם אחת במשחק האולסטאר כשחקן סנט לואיס הוקס, ורשם ממוצעים כוללים של 7.2 נקודות, 2.7 אסיסטים ו-2.5 ריבאונדים למשחק.

## קריירת משחק
הריסון נולד וגדל בעיר טולידו שבאוהיו. ב-3 בפברואר 1941, כשחקן קבוצת הכדורסל של "תיכון לגראנג'", קלע הריסון את כל 139 הנקודות של קבוצתו בניצחון מול "תיכון ארץ' סטריט" בתוצאה 139–8. במשחק הוא קלע 69 סלי שדה וזריקת עונשין אחת.

בין השנים 1945–1949 למד באוניברסיטת מישיגן, ולאורך תקופתו בקבוצת הכדורסל שלה קלע 10.2 נקודות בממוצע למשחק. בעונת 1947/1948 הוביל את הקבוצה להעפלתה הראשונה אי פעם לטורניר אליפות המכללות, אך במשחק הראשון של הטורניר הפסידה מישיגן לאוניברסיטת הולי קרוס, בה שיחק בוב קוזי.

בדראפט ה-NBA 1949 נבחר הריסון על ידי קבוצת מיניאפוליס לייקרס, במדיה שיחק ב-4 וחצי עונותיו הראשונות ב-NBA. לאורך תקופתו במיניאפוליס שימש כמחליפו מהספסל של הרכז סלייטר מרטין, וזכה עם הקבוצה ב-3 אליפויות NBA בעונות ,  ו-. במשחק השביעי והמכריע של סדרת הגמר 1952, מול ניו יורק ניקס, הצטיין הריסון כשקלע 14 נקודות בניצחון הלייקרס בתוצאה 82–65.

במהלך עונת  נמכר הריסון למילווקי הוקס. בעונת  נבחר להשתתף במשחק האולסטאר של ה-NBA, לצד חברו לקבוצה בוב פטיט, על אף שהציג ממוצעים צנועים של 8.6 נקודות ו-3.8 אסיסטים למשחק. בדצמבר 1956 נמכר על ידי ההוקס לקבוצת סירקיוז נשיונלס. בסיום עונת  עזב את הנשיונלס ופרש ממשחק, בגיל 30.

## קריירת אימון
בין השנים 1958–1968 אימן את קבוצת הכדורסל של מכללת קניון, אשר באוהיו.

בשנת 1968 מונה למאמן קבוצת אוניברסיטת הרווארד, וב-5 עונותיו בתפקיד רשמה תחתיו הקבוצה מאזן כולל של 59 ניצחונות ו-70 הפסדים (45.7%). בסיום עונת 1972/1973 הוחלף כמאמן הקבוצה על ידי סאץ' סנדרס.

נפטר ב-3 במרץ 2024.

## קישורים חיצוניים

## הערות שוליים

קטגוריה:אמריקאים ילידי אוהיו
קטגוריה:טולידו (אוהיו): אישים
קטגוריה:כדורסלנים אמריקאים
קטגוריה:אוהיו: כדורסלנים
קטגוריה:כדורסלני אוניברסיטת מישיגן
קטגוריה:בחירות דראפט של מיניאפוליס לייקרס
קטגוריה:כדורסלני מילווקי הוקס
קטגוריה:כדורסלני סנט לואיס הוקס
קטגוריה:כדורסלני סירקיוז נשיונלס
קטגוריה:משתתפי משחק האולסטאר של ה-NBA
קטגוריה:מאמני כדורסל אמריקאים
קטגוריה:אמריקאים שנולדו ב-1927
קטגוריה:אמריקאים שנפטרו ב-2024
טאג'ורה

**טאג'ורה** (בעפרית: **Tagórri**; בערבית: **تاجورة**; בסומלית: **Tajuura**; בצרפתית: **Tadjoura**) היא עיר במרכז ג'יבוטי ובירת ההקרוי על שמה. על פי מפקד האוכלוסין משנת 2024, התגוררו בעיר 19,527 תושבים.

## גאוגרפיה
העיר נמצאת כ-34 ק"מ מבירת ג'יבוטי, ג'יבוטי, על שפת מפרץ עדן.

## אקלים
הטמפרטורה הממוצעת היא 31 מעלות צלזיוס. החודש הכי חם הוא ספטמבר (34 מעלות צלזיוס). החודש הכי קר הוא דצמבר (26 מעלות צלזיוס). כמות המשקעים הממוצעת היא 536 מילימטרים בשנה. חודש יולי הוא החודש הגשום ביותר (123 מ"מ גשם), וחודש נובמבר הוא החודש היבש ביותר (9 מ"מ גשם).

## תנועה ותחבורה
העיר נמצאת ליד הכביש RN9.  נמצא בסמוך לעיר.

## ערים תאומות
* 
* 

## קישורים חיצוניים

## הערות שוליים

קטגוריה:ג'יבוטי: ערים
קטגוריה:הים הערבי: ערי נמל
קטגוריה:אפריקה: ערי נמל
עלי סביח

**עלי סביח** (בצרפתית: **Ali Sabieh**; בסומלית: **Cali Sabiix**; בערבית: **علي صبيح**) היא עיר בדרום ג'יבוטי ובירת המחוז הקרוי על שמה. על פי מפקד האוכלוסין משנת 2024, התגוררו בעלי סביח 45,092 בני אדם, מה שהופך אותה לעיר השנייה בגודלה בג'יבוטי, אחרי ג'יבוטי.

## גאוגרפיה
העיר נמצאת כ-8.5 ק"מ מאתיופיה, כ-32 ק"מ מסומליה, וכ-61 ק"מ מבירת ג'יבוטי, ג'יבוטי.

## אקלים
בעלי סביח אקלים צחיח למחצה חם. גובה היישוב, מעל 750 מטר מעל פני הים, ממתן במקצת את האקלים. הטמפרטורה הממוצעת היא 28 מעלות צלזיוס. החודש הכי חם הוא מאי (34 מעלות צלזיוס). החודש הכי קר הוא ינואר (22 מעלות צלזיוס). כמות המשקעים הממוצעת היא 270 מילימטרים בשנה. חודש אוגוסט הוא החודש שיש בו הכי הרבה גשם (72 מ"מ גשם), וחודש דצמבר הוא החודש שיש בו הכי פחות גשם (1 מ"מ גשם).

## תנועה ותחבורה
העיר נמצאת ליד הכביש RN5. בנוסף,  נמצא בסמוך לעיר.
העיר נמצאת על קו הרכבת של אדיס אבבה וג'יבוטי.

## ערים תאומות
* 
* 
* 

## קישורים חיצוניים

## הערות שוליים

קטגוריה:ג'יבוטי: ערים
פיאצה דלה רפובליקה

**פיאצה דלה רפובליקה** או **כיכר הרפובליקה** ברומא (באיטלקית: **Piazza della Repubblica**) היא כיכר מעגלית בראש גבעת וימינאלה, בסמוך לתחנת טרמיני. בפיאצה נמצאת בזיליקת סנטה מריה דלי אנג'לי דיי מרטירי. הפיאצה סמוכה לתחנת הרכבת התחתית "רפובליקה – תיאטרון האופרה של רומא", וממנה מתחיל אחד הרחובות הראשיים של רומא, ויה נציונאלה.

שמה הקודם של הכיכר, Piazza dell'Esedra, שעדיין נפוץ גם בימינו, מקורו באכסדרה הגדולה של מרחצאות דיוקליטיאנוס, המעניקה לפיאצה את צורתה. האכסדרה שנמצאה במרחצאות דיוקליטיאנוס שולבה בגנים שבנה הקרדינל ז'אן די בלה; עם מותו בשנת 1560 נרכשה האדמה על ידי הקרדינל קארלו בורומאו, ובסופו של דבר הגיעה לבעלותו של הקרדינל אלסנדרו ספורצה בשנת 1579. בין השנים 1598 ל-1600 הועברה האכסדרה לכנסייה. ואז, בשנת 1885, דרך ויה נציונאלה חתכה באמצע את מבנה זה.

הפורטיקואים סביב הכיכר, שנבנו בשנים 1887–1898 על ידי גייטנו קוך, היו לזכר המבנים העתיקים שעמדו באותו המיקום.

## מזרקת הנאיאדות
[ממוזער|מזרקת ה[נאיאדות בפיאצה דלה רפובליקה בלילה]]
**מזרקת הנאיאדות** (באיטלקית: **Fontana delle Naiadi**) הייתה במקור מזרקת אקווה פיה (המחוברת לאמת המים של אקווה מרסיה), שהוקמה על ידי האפיפיור פיוס התשיעי בשנת 1870. עבודת בנייתה הושלמה בשנת 1888, ובמקור פוסלו ארבעה אריות עשויים טיח שתוכננו על ידי אלסנדרו גריירי. אלה הוחלפו בשנת 1901 בפסלים של נאיאדות על ידי מריו רוטלי מפלרמו, סבא רבא של הפוליטיקאי וראש עיריית רומא לשעבר, פרנצ'סקו רוטלי.

ארבעת הנאיאדות המוצגות הן: נימפה של האגמים (ניתנת לזיהוי עם הברבור שהיא מחזיקה), נימפה של הנהרות (משתרעת על מפלצת הנהרות), נימפת האוקיינוסים (רוכבת על סוס המסמל את הים), נימפה של מי התהום (נשענת על דרקון מסתורי). במרכז המזרקה נמצאת קבוצה של גלאוקוס (אל נבואי במיתולוגיה היוונית), המסמלת את שליטתו של האדם על כוח הטבע ומחליף פסל קודם.

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:רומא: כיכרות
ויה נציונאלה

ממוזער|ויה נאציונלה, 2014
**ויה נציונאלה** (באיטלקית: **Via Nazionale**) הוא רחוב ברומא, המשתרע מפיאצה דלה רפובליקה לכיוון פיאצה ונציה.

תחילה הרחוב נקרא בשם "ויה פיה" (via Pia), לכבוד האפיפיור פיוס התשיעי, שרצה לחבר את תחנת טרמיני למרכז העיר. הקמת הרחוב הושלמה בסוף המאה ה-19 הודות לשאיפתם של מספר דמויות של איחוד איטליה ליצור "רומא חדשה" כבירת הממלכה המאוחדת של איטליה.

הרחבת עורק זה הייתה הכרחית ליצירת קשר בין טרמיני, התחנה המרכזית של רומא, לבין חלקה המאוכלס ביותר של העיר, והדרך החדשה הורחבה עד לגדה המזרחית של נהר הטיבר עם קורסו ויטוריו עמנואלה השני (Corso Vittorio Emanuele II).

## קישורים חיצוניים

קטגוריה:רומא: רחובות
פרנקלין (להקה)

**פרנקלין** היה הרכב מוזיקלי ישראלי. חברי ההרכב הם אביחי נפתלי, אמיר שדה ובן מאור.

## היסטוריה
ההרכב הוקם ב-2009 על ידי אביחי נפתלי, אמיר שדה ובן מאור. ב-2010 הוציא ההרכב את שירו הראשון, "חברה".

ב-2012 הוציאו את השיר "או מיי גאד". ב-2016 חודש השיר על ידי הזמר האיראני ארש והראפר האמריקאי סנופ דוג, תוך שניתן הקרדיט לחברי ההרכב על כתיבתו.

ב-2015 הוציאו את אלבום הבכורה שלהם, "דבר איתי חופש".

לאחר פירוק ההרכב, יצא אביחי נפתלי לקריירת סולו. אמיר שדה ובן מאור יצאו לקריירה כצמד, בשם "אמיר ובן".

ב-2020, עקב מגפת הקורונה, העלו "אמיר ובן" לערוץ היוטיוב שלהם סרטון איחוד של ההרכב יחד עם אביחי נפתלי, תוך שהם מבצעים את שירם "דבר איתי חופש".

## דיסקוגרפיה
* 2015: דבר איתי חופש

## קישורים חיצוניים

* 

## הערות שוליים

קטגוריה:להקות היפ הופ ישראליות
קטגוריה:להקות פופ ישראליות
קטגוריה:שלישיות מוזיקליות ישראליות
קטגוריה:להקות שהתפרקו בשנת 2016
אפרואינסקטיפילים

**אפרואינסקטיפילים** (שם מדעי: Afroinsectiphilia; משמעות השם: "אוכלי חרקים אפריקנים") היא קבוצת יונקי שליה השייכת לקבוצת האפרותריה. כיום כלולים בקבוצה זו שלוש סדרות הכוללות מיני יונקים החיים רק באפריקה ובאי הסמוך מדגסקר. הם הניזונים מחרקים, ובמראם מזכירים מעט חדפיים או קיפודיים. עם זאת, בדיקה פילוגנטית ומורפולגית לא מצאה אף קשר לאוכלי החרקים וקרוביהם העיקריים הם הפילאים והשפנאים. הדמיון בינם לאוכלי החרקים הרגילים הוא כתוצאה מאבולוציה מתכנסת, עקב אורח חיים דומה.

יש המשייכים את השנבובאים ל-Pseudungulata, קבוצה נפרדת הקרובה לפיינונגולטה, אך חוקרים אחרים רואים בהם צאצאים לאבות דמויי-טנרקים ומשייכים אותה לקבוצה זו.

למיני הקבוצה ישנו גוף קטן יחסית, אורח חיים פעלתני, מבנה רגליים בעלי אצבעות עבות המזכירות מעט פרסות, ולרובם חוטם צר ומוארך ולסתות מוארכות בעלי מעט שיניים טוחנות.

## מיון
*סדרה שנבובאים (Tubulidentata) ובה סוג ומין יחיד: שנבוב
*סדרה Ptolemaiida - נכחדה
*קבוצה Afroinsectivora
**סדרה חדפי פיל (Macroscelidea)
**סדרה טנרקאים (Afrosoricida)

חלק מהחוקרים מוסיפים גם את הסדרה הנכחדת Bibymalagasia, בה נכלל הפלסיורקטרופוס או השנבוב המלגשי (*Plesiorycteropus*), אך כיום הוא נחשב לחלק מהטנרקאים.

## תמונות

קובץ:Gewone tenrek 2.JPG|טנרק מצוי
קובץ:Rhynchocyon petersi from side cropped mirror.png|ארכף אדום-ראש
קובץ:Orycteropus afer in Burgers' Zoo (Bush) (3).JPG|שנבוב
קובץ:Ptolemaia lyonsi jaw (cropped).jpg|*Ptolemaia*


## קישורים חיצוניים

קטגוריה:אפרותריה
Mama Said

**Mama Said** (בעברית: **אמא אמרה**) הוא סינגל של הלהקה הדנית לוקאס גרהאם. השיר יצא להורדה דיגיטלית ב-23 ביוני 2014 על ידי חברת התקליטים קופנהגן רקורדס. השיר זכה להצלחה בדנמרק, נורווגיה, פולין ושוודיה. את השיר כתבו לוקאס פורקאמר, מורטן ריסטורפ, סטפן פורסט, ומורטן "פילו" פילגארד, והופק על ידי פורסט וריסטורפ, תחת שם הבמה שלהם - "Future Animals", יחד עם פייגארד.

## רקע
השיר מספר על היותו של לוקאס ממשפחה ענייה, ושעל אף זאת הרגיש עשיר, כי לאמא שלו היה זמן עבורו ולא כסף. כך הוא סיפר על תהליך כתיבת השיר:

## רשימת רצועות

## מיקומי שיא

## נתוני מכירות

## היסטוריית יציאות לאור

## קישורים חיצוניים

* מילות השיר באתר MetroLyrics
* 

## הערות שוליים

קטגוריה:שירי לוקאס גרהאם
קטגוריה:שירים באנגלית
קטגוריה:בלדות פופ
קטגוריה:סינגלים שהגיעו למקום הראשון בדנמרק
רק שירי אהבה

"**רק שירי אהבה**" הוא אלבום האוסף השני מאת הזמר-יוצר ישראלי אביב גפן. את האלבום הוציאה לאור חברת התקליטים ארומה מיוזיק לקראת חג הפסח בשנת 2007 וכלל 20 שירי אהבה שהוקלטו על ידי גפן בזמן שהיה חתום בחברת הד ארצי (בזמן יציאת האלבום היה גפן חתום בחברת הליקון). לקראת השקת האלבום נערכה הופעה מיוחדת בהאנגר 11 בתל אביב בה התארחו יהונתן גפן, ארקדי דוכין, איה כורם, שלומי שבן ודניאל סלומון. בנוסף, התארח בהופעה סטיבן וילסון, שותפו של גפן בלהקת בלאקפילד.

גרסת הכיסוי לשירה של נורית גלרון, "אתה פה חסר לי" הוקלטה בפסטיבל הפסנתר 1999.

## רשימת השמעה
כל השירים נכתבו והולחנו על ידי אביב גפן, למעט היכן שצוין אחרת.

## משתתפים
* אביב גפן – זמרה, פסנתר (1, 7, 8, 12, 14, 16, 17), קלידים (1, 2, 7, 8, 11-13, 16-18), גיטרה (1, 4-11, 17, 19), פסנתר כנף (2), גיטרה בס (5, 7), קולות רקע (7, 8, 11, 18, 19), תוף מרים (7, 17), סינתיסייזר (8, 14), גיטרת 12 מיתרים (17), קסילופון (17), פנדר רודס (18), דמעות (18)

### התעויוט
* עודד שחר – תופים (1, 4-6, 9, 10, 14, 17), תוף מרים (10, 17), קולות רקע (10, 17)
* שלומי צדקי – גיטרה בס (1, 4, 6, 9, 10, 17), גיטרה בס פרטלס (17), קולות רקע (17)
* הראל בן עמי – גיטרה (1, 4, 6-10, 14), גיטרה לסלי (10), גיטרת סלייד (17), סיטאר (17), קולות רקע (17)
* ערן מיטלמן – פסנתר כנף (3, 13), קלידים (3-6, 9, 10), קולות רקע (4, 6, 10), פסנתר (5)
* שלומי קינן – פנדר רודס (4, 9, 10), קלידים (6, 17), קולות רקע (6, 10, 17), אורגן האמונד (17), מלוטרון (17)
* דניאל סלומון – פסנתר (7, 15, 17, 20), קלידים (17), קולות רקע (17)
* תומר צדקיהו – תופים (7)

### משתתפים נוספים
* משה לוי – תוף מרים (1), קולות רקע (1, 8, 19), גיטרה לסלי (4), גיטרה בס (8, 14, 19), פסנתר (8), קלידים (8, 16), סינתיסייזר (8, 9, 19)
* מעיין הירשביין – קולות רקע (1)
* עדי קוזלובסקי – קולות רקע (1)
* תזמורת ההזיות – כלי מיתר (1, 3, 4, 9, 10, 12, 13, 19)
* קרני פוסטל – צ'לו (2)
* עופר מאירי – קלידים (7), תכנות (7)
* תזמורת דאונטאון – כלי מיתר (7, 20)
* דלית גבירצר סגל – קרן יער (10, 12)
* דני שטג – קולות רקע (14)
* ברי סחרוף – גיטרה (19)
* דני מקוב – תופים (19), תוף מרים (19)

## הערות שוליים

קטגוריה:אלבומי אביב גפן
קטגוריה:אלבומי אוסף בעברית
קטגוריה:אלבומי חברת ארומה מיוזיק
קספר אסגרן

**קספר אסגרן** (בדנית: **Kasper Asgreen**; נולד ב-8 בפברואר 1995) הוא רוכב אופני כביש דני בקבוצת EF Education - EasyPost. אסגרן הוא מנצח רונדה ון פלנדרן ב-2021. הוא היה חלק מסגל קבוצת דקוניניק קוויק-סטפ גם בעת זכייתה במדליית הזהב באליפות העולם בנגד השעון לקבוצות ב-2018. בנוסף לכך, הוא סגן אלוף אירופה בנגד השעון לשנת 2019.

## ביוגרפיה
אסגרן נולד בקולדינג. 

בתור חובבן, הוא סיים במקום ה-5 באליפות העולם עד גיל 23 בנגד השעון בשנת 2016, 50 שניות מזוכה מדליית הזהב מרקו מאתיס הגרמני. ב-2017, ניצח אסגרן את הקטע הראשון בטור דה ל'אווניר. 

### קוויק-סטפ פלורס (2018–היום)
אסגרן הפך למקצוען בשנת 2018, עם הצטרפותו לקבוצת קוויק-סטפ פלורס. באוגוסט ערך את הופעת הבכורה שלו בגרנד טור, כשנבחר לוואלטה אספנייה. התוצאה הטובה ביותר שלו במרוץ הגיעה בקטע ה-16 שהיה נגד השעון, כשסיים עשירי. אסגרן סייע לאנריק מאס לסיים שני את הוואלטה, אחרי סיימון ייטס. לאחר הוואלטה, היה אסגרן חלק מסגל קוויק-סטפ פלורס לאליפות העולם בנגד השעון לקבוצות וזכה איתם במדליית הזהב. 

ב-17 באפריל 2019 השתתף אסגרן במונומנט רונדה ון פלנדרן, לאחר שאלברטו בטיול הוביל מקדימה והיה בדרכו לניצחון, תקף אסגרן בקילומטרים האחרונים מהדבוקה שאחרי בטיול והספיק לסיים שני אחריו, 14 שניות מבטיול המנצח ו-3 לפני הדבוקה המרכזית. חודש וכמה ימים אחר כך, התחרה אסגרן ב וניצח את הקטע השני, לאחר שגבר על טיג'יי ואן גארדרן בספרינט הסיום. לבסוף סיים את המרוץ במקום השלישי, 17 שניות מטאדיי פוגאצ'אר המנצח ושנייה אחת מסרחיו היגיטה שסיים שני. באליפות דנמרק, ניצח אסגרן את נגד השעון וסיים שני במרוץ הכביש. הוא השתתף לראשונה בטור דה פראנס והיה חלק מ"רכבת" הספרינט של אליה ויוויאני, וסייע לו לנצח את הקטע ה-4 במרוץ. בקטע ה-17 היה אסגרן חלק מקבוצת בריחה גדולה ששרדה עד הסיום, והוא סיים שני את הקטע, 37 שניות אחרי מטאו טרנטין המנצח. לאחר הטור, זכה אסגרן במדליית כסף באליפות אירופה בנגד השעון, לאחר שהגיע 19 שניות אחרי רמקו אוונפול. אסגרן ניצח את הקטע השלישי בטור של גרמניה, לאחר שגבר על יספר סטויבן בספרינט הסיום. 

ב-2020, חבר אסגרן לקבוצת הבריחה במרוץ קורנה–בריסל–קורנה כשנשארו 30 קילומטרים לסיום, אסגרן עזר לה להגדיל את הפער שלה מהפלוטון ובהמשך ניער מעליו את שאר הרוכבים בבריחה כשהוא נשאר בקדמת המרוץ לבד, אסגרן הצליח לשרוד עד הסוף וניצח את המרוץ, כשהוא הופך לדני הראשון מזה 26 שנים (רולף סורנסן ב-1996) שמנצח במרוץ.

## קישורים חיצוניים

 

## הערות שוליים

קטגוריה:רוכבי אופניים דנים
קטגוריה:דנים שנולדו ב-1995
קטגוריה:רוכבי אופניים דנים באולימפיאדת טוקיו (2020)
חופמי תלת-צווארון

**חופמי תלת-צווארון**  (שם מדעי: *Thinornis tricollaris*) הוא מין של חופמי קטן, בעל תפוצה נרחבת ברוב מזרח ודרום אפריקה ומדגסקר, וניתן למצוא אותו בעיקר בנהרות, בריכות ואגמים. מין זה לעיתים רבות נצפה בתור פרט בודד, אך לעיתים הוא מתלהק ללהקות קטנות. הוא צד חרקים, תולעים וחסרי חוליות אחרים. הוא דוגר על הקרקע, כמו מרבית מיני החופמים. קריאתו החופמי תלת-צווארון היא שריקה חדה.

ב-12 באפריל 2020 אותר לראשונה חופמי תלת-צווארון בישראל, בבריכות הדגים של קיבוץ מעיין צבי. במערב הפלארקטי היה מוכר עד אז רק ממצרים, שם נצפה מספר פעמים מאז 1993. ב-2009 נמצא זוג עם 2 צעירים, ומאז נצפה מקנן בקביעות.

## תיאור
אורכו של החופמי תלת-הצווארון הבוגר הוא כ-18 סנטימטרים. יש לו זנב וכנפיים ארוכות שמבדילות אותו משאר החופמיים. חלקו העליון הוא חום, וחלקו התחתון הוא לבן חוץ משני פסים שחורים על החזה אשר מופרדים על ידי פס לבן ונותנים למין זה את שמו.

דגם הראש בולט. עם כיפה שחורה, פס גבה לבן שנמתח מהמצב הלבן עד לאחורי הצוואר, ופנים אפורות אשר נעשות חומות בצוואר. טבעת העין ובסיס המקור השחור אדומים.

הזוויגים זהים, ואין הבדל בין הזכר לנקבה אשר ניתן לראותו בשדה.

## קישורים חיצוניים

## הערות שוליים

קטגוריה:טקסונים שתוארו בידי לואי-פייר וייו
קטגוריה:חופמיים
קטגוריה:ארץ ישראל: חופמיים
קטגוריה:בעלי חיים שתוארו ב-1818
קטגוריה:קניה: עופות
קטגוריה:מוזמביק: עופות
קטגוריה:אתיופיה: עופות
קטגוריה:עופות שמזדמנים לישראל
קטגוריה:עופות הסוואנה האפריקנית
שנבוב (סוג)

**שנבוב** (שם מדעי: *Orycteropus*) הוא סוג של יונק ממשפחת השנבוביים שבסדרת השנבובאים. המינים השייכים לסוג זה חיו החל מתקופת המיוקן, ומוצאם הוא באפריקה בלבד. הוא משתייך לקבוצת היונקים האפריקאים - אפרותריה, לצד הפילאים, השפנאים והארכפיים. הסוג תואר לראשונה ב-1798 בידי החוקר ז'ורז' קיוויה ומשמעותו מלטינית: "רגל חופרת".

המין הקיים היחיד בסוג זה הוא השנבוב (*Orycteropus afer*). עוד 3 מינים שנכללו בסוג בעבר נכחדו. מין זה הוא אוכל נמלים וטרמיטים בעל לשון ארוכה, אך הוא כמעט חסר שיניים. הוא פעיל בלילות ונע באיטיות רבה. עם זאת הוא יכול להתחפר במהירות באדמה באמצעות טפריו הגדולים.

## מינים
* שנבוב (*Orycteropus afer*)
* שנבוב אבונדולפוס  (*Orycteropus abundulafus*) - נכחד
* *Orycteropus crassidens* - נכחד
* *Orycteropus djourabensis* - נכחד

## קישורים חיצוניים

## הערות שוליים

קטגוריה:בעלי חיים שתוארו ב-1798
קטגוריה:שנבובאים
קטגוריה:טקסונים שתוארו בידי ז'ורז' קיווייה
מנואל טוריסו

**מנואל טוריסו ספאטה** (בספרדית: **Manuel Turizo Zapata**; נולד ב-12 באפריל 2000), הידוע כ**מנואל טוריסו** או בכינויו **MTZ**, הוא זמר קולומביאני.

## ביוגרפיה
טוריסו נולד וגדל במונטריה. הוא החל ליצור מוזיקה בגיל 13. בשנת 2016, זכה לפופולריות לראשונה עם צאתו של השיר "Una Lady Como Tú". באוגוסט 2019 יצא אלבום הבכורה שלו, *ADN*. המוזיקה של טוריסו מכילה השפעות של מוזיקת פופ, טראפ וואיינאטו, והמנעד הווקאלי שלו מסווג כבריטון. ב-2022 הוציא טוריסו את הלהיט "La Bachata", שהגיע למקום השישי במצעד הבילבורד גלובל 200 ולראש מצעד האירפליי הלטיני של בילבורד.

## דיסקוגרפיה
### אלבומי אולפן
* 2019: *ADN*
* 2021: *Dopamina*
* 2023: *2000*
* 2024: *204*

## סיבובי הופעות

### כאמן מוביל

* 2019: ADN Tour
* 2021: Dopamina Tour
* 2023: 2000 Tour

## פרסים ומועמדויות

## קישורים חיצוניים

* 

## הערות שוליים

קטגוריה:זמרים קולומביאנים
קטגוריה:מלחינים קולומביאנים
קטגוריה:זמרי רגאטון
קטגוריה:אמני סוני מיוזיק לטין
קטגוריה:זוכי פרס המוזיקה של MTV אירופה
קטגוריה:שופטי The Voice
קטגוריה:קולומביאנים שנולדו ב-2000
כריסטיאן מנדיאל

**כריסטיאן מנדיאל** (ברומנית: **Cristian Mandeal**, נולד ב-18 באפריל 1946 ברופיה, כיום במחוז בראשוב) הוא מנצח, מלחין ופסנתרן רומני. בשנים 2009- 1991 כיהן כמנהל האמנותי של התזמורת הפילהרמונית ע"ש ג'ורג'ה אנסקו בבוקרשט.

## ביוגרפיה
מנדיאל נולד בשנת 1946 ברופיה (Rupea), אז במחוז טרנאבה מארה, כיום במחוז בראשוב ברומניה. הוא למד נגינה בפסנתר בילדותו, והמשיך ללימודי פסנתר, הלחנה וניצוח בתיכון למוזיקה בבראשוב, ואחר כך בשנים 1965–1974 באקדמיה למוזיקה בבוקרשט (בכיתת הניצוח של קונסטנטין בוג'אנו). מאוחר יותר השתלם בברלין אצל הרברט פון קאראיין (1980) ובמינכן בהדרכת סרג'יו צ'ליבידאקה.

בתום לימודיו אחרי עבודה קצרה כקורפטיטור באופרה הרומנית בבוקרשט שימש כמנצח קבוע בתזמורת הפילהרמונית ע"ש קונסטנטין סילבסטרי בטרגו מורש בשנים 1977–1980. בשנים 1980–1987 היה המנצח הקבוע של התזמורת הפילהרמונית "טרנסילבניה" בעיר קלוז'.

בשנת 1987 זכה מנדיאל במכרז למשרת המנצח הקבוע של התזמורת הפילהרמונית ג'ורג'ה אנסקו של בוקרשט, והחל מ-1991 התמנה למנצח ראשי ולמנכ"ל שלה.

אחרי סיורים חשובים בחו"ל תחת שרביטו, חזרה התזמורת ליוקרתה הבינלאומית הקודמת. בשנים 2001–2003 כיהן מנדיאל גם כמנהל אמנותי של הפסטיבל והתחרות הבינלאומית "ג'ורג'ה אנסקו" בבוקרשט.

בשנת 2002, בפסטיבל אדינבורו, ניצח מנדיאל על התזמורת הסימפונית הסקוטית של ה-BBC במופע בכורה של האופרה "אדיפוס" מאת אנסקו. ב-2005 ניצח על אותה היצירה בבכורה באיטליה, בקאליארי.

בשנים 2000–2002 פעל מנדיאל גם כמנהל מוזיקלי של התזמורת הסימפונית חיפה בישראל.

מנדיאל כיהן גם כמנהל אמנותי של התזמורת הסימפונית הבסקית "אאוסקדי" בסן סבסטיאן בספרד (2007-1999), היה מנצח אורח ראשי של תזמורת האלה במנצ'סטר (2010-2005), אחרי אוגוסט 2007 - מנצח אורח ראשי של התזמורת הפילהרמונית של קופנהגן (2013-2006), כמו כן עד 2003 מנצח הבית של תזמורת היידן בבולצנו ובטרנטו באיטליה.

מנדיאל הקליט עם התזמורת הפילהרמונית של בוקרשט בחברת "אלקטרקורד" את כלל הסימפוניות של אנטון ברוקנר, היצירות הסימפוניות וקוליות-סימפוניות של יוהנס ברהמס ואת כלל היצירות הסימפוניות של ג'ורג'ה אנסקו.
בשנים האחרונות מקדיש מאמצים רבים בניהול תזמורת הנוער הסימפונית של רומניה.

## פרסים ואותות הוקרה
* פרס איגוד המלחינים והמוזיקולוגים של רומניה
*פרס יונל פרליה לניצוח
*מדליית האקדמיה הרומנית
*הפרס להצטיינות של הפורום המוזיקלי הרומני על הפצת האופרה "אדיפוס" מאת ג'ורג'ה אנסקו

## יצירות
*קונצ'רטו לשתי תזמורות קאמריות ואבוב

## קישורים חיצוניים
* 
* Grovemusic on line art by Irina Boga

קטגוריה:מנצחים רומנים
קטגוריה:מלחינים רומנים
קטגוריה:פסנתרנים רומנים
קטגוריה:רומנים שנולדו ב-1946
סימון סשלר

**סימון סשלר** (בסלובנית: **Simon Sešlar**; נולד ב-5 באפריל 1974) הוא כדורגלן עבר סלובני ששיחק בעמדת הקשר וכיום משמש כמאמנה של ברז'יצה.

## קריירה
סשלר התחיל את הקריירה שלו בקבוצת הכדורגל של צליה. בשנת  הצטרף לקבוצה הבוגרת, בה שיחק 7 שנים.

בשנת , סשלר חתם באולם 1846 מהבונדסליגה השנייה, בה שיחק עונה אחת.

בקיץ , חזר לסלובניה וחתם במריבור. כבר בתחילת הקדנציה שלו, סשלר היה שותף לעליה ההיסטורית של מריבור לשלב הבתים של ליגת האלופות, שהייתה גם הראשונה של מועדון כדורגל סלובני כלשהו. בכל שלוש עונותיו במריבור, סשלר זכה עמה באליפות המדינה.

בינואר  סשלר חתם בלירסה מליגת העל הבלגית. בתום העונה, לירסה ירדה לליגה השנייה וסשלר שוחרר.

בקיץ  חזר לקדנציה שנייה בצליה, שנמשכה שלוש עונות.

בקיץ  סשלר חתם בהפועל נצרת עילית מליגת העל. במשחק הראשון של העונה, סשלר כבש צמד בניצחון 1–2 נגד מ.ס. אשדוד.

בינואר  עזב את נצרת עילית וחתם בא.א.ל. לימסול מליגת העל הקפריסאית.

בסיום העונה, חתם בTSV הארטברג האוסטרית, אך עזב כעבור זמן קצר וחזר לקדנציה שלישית בצליה, אחריה פרש ממשחק פעיל.

לזכותו של סשלר, 20 הופעות בנבחרת סלובניה, בהן לא כבש אף שער.

לאחר שפרש, סשלר אימן בין היתר בדראבינייה, אולמייני ודראבה פטוי מהליגות הנמוכות בסלובניה. החל משנת , החל לשמש כמאמנה של ברז'יצה.

## קישורים חיצוניים

קטגוריה:כדורגלנים סלובנים
קטגוריה:קשרי כדורגל סלובנים
קטגוריה:צליה: כדורגלנים
קטגוריה:כדורגלני צליה
קטגוריה:כדורגלני מריבור
קטגוריה:כדורגלני לירסה
קטגוריה:כדורגלני הפועל נוף הגליל
קטגוריה:כדורגלני א.א.ל. לימסול
קטגוריה:כדורגלני הארטברג
קטגוריה:כדורגלני נבחרת סלובניה
קטגוריה:כדורגלנים זרים בישראל
קטגוריה:ספורטאים סלובנים בגרמניה
קטגוריה:ספורטאים סלובנים בבלגיה
קטגוריה:ספורטאים סלובנים בישראל
קטגוריה:ספורטאים סלובנים בקפריסין
קטגוריה:ספורטאים סלובנים באוסטריה
קטגוריה:מאמני כדורגל סלובנים
קטגוריה:סלובנים שנולדו ב-1974
נחשון גאון

**נחשון גאון** (ובשמו המלא: **רב נחשון בן רבי צדוק גאון**), כונה הרנ"ג, היה רב, אסטרונום ומתמטיקאי. כיהן כראש ישיבת סורא בבבל במשך 7 שנים (ד'תרל"ב - ד'תרל"ט (872-879). 
## תלמידיו
בישיבתו למדו תלמידים רבים מכל רחבי העולם היהודי אחדים מהם אף התפרסמו בדורם ותשובתיהם נכנסו אף הם לקובצי תשובות הגאונים. 
אחד המפורסמים שבהם רב אלעזר בר שמואל אלוף. 
## מהגותו
פירש מסכתות בתלמוד וביאר מילים קשות במקרא. רב נחשון עסק רבות בלוח השנה העברי, במיוחד בחשבונות העיבור, ומיחסים לו את הטענה המוטעית שבכל 13 מחזורי עיבור של 19 שנים, שהם 247 שנים (רמ"ז בגימטריה), סימני הקביעות של השנים חוזרים תמיד, והמועדים חלים באותם ימים בשבוע. כתב "פירוש פיתגוראי" - פירוש נומרולוגי וסטטיסטי של פסוקים בתנ"ך. הוא פירש את התורה באמצעות מתמטיקה פיתגוראית, הביא פרשנות מדעית בתקופת ימי הביניים והיה בין הראשונים לכרוך את הדת (היהודית) עם המדע.

יורשו בהנהגת אחת משתי הישיבות הגדולות בבבל בתקופת הגאונים הוא אחיו החורג (מצד אמו), הגאון צמח בן חיים.

לקט מתשובותיו ופסקיו נקרא **נימוקי רב נחשון גאון** ושרידים ממנו נדפסו בתוך **גאון הגאונים**, ש"א ורטהיימר, ירושלים, תרפ"ה. לוח המכונה **עיגול דרבי נחשון** מיוחס לו ונדפס בתוך **תשובות הגאונים גרש ירחים**, בני ברק, תשנ"ב

## קישורים חיצוניים
* 

* 
* נחשון בר רב צדוק באנציקלופדיה יהודית
* 

קטגוריה:ראשי ישיבת סורא
קטגוריה:גאוני סורא
קטגוריה:יהודי בבל במאה ה-9
פלסיורקטרופוס

**פלסיורקטרופוס** המכונה גם **[[שנבוב]] מלגשי** או **[[בילבי (סוג)|בילבי]] מלגשי** (שם מדעי: *Plesiorycteropus*) הוא סוג נכחד של יונק אוכל נמלים וטרמיטים, שחי במדגסקר במשך ההולוקן. על אף שמו וכינויו הוא איננו קרוב לשנבובאים, אלא משויך לסדרת הטנרקאים, החיים בטבע במדגסקר ולפני כן שויך לסדרה עצמאית (Bibymalagasia). הסוג תואר לראשונה ב-1895 בידי החוקר הנרי פילהול  ופירוש שמו הוא: "Plesio" - קרוב, "Orycteropus" - הסוג שנבוב.

ידועים שני מינים מסוג זה, הידועים מתת-מאובנים שנמצאו לאורך מדגסקר. אך הממצאים דלים וכוללים בעיקר עצם ירך ארוכה, עצם הזרוע ועוד כמה שרידים של עצמות האגן וחלקי גולגולת. הממצאים האחרונים על פי תיארוך פחמן-14 התאבנו לפני 200 שנה מהספירה. ככל הנראה נכחד הסוג עם הגעת התושבים המלגשים הילידים לאי, לצד פאונה נכחדת רבה שכללה גם למורי ענק, פוסה ענקית, עופות פיל והיפופוטמים אנדמיים.

יצור זה שקל בין 6 ל-18 קילוגרם ובמראהו הזכיר מעט דוב נמלים או פנגולין והסתמך על אכילת נמלים, טרמיטים ודומיהם. עם זאת מבנה העצמות קשור הרבה יותר למינים מקבוצת האפרותריה, כמו השנבוב, השפנאים והטנרקאים. מבנה העצמות הותאם לתנוחה זקופה או עמידה ממושכת, בדומה לקנגורו, ושונה יחסית מהשנבובים המודרניים וייתכן שהוא נע בדומה לסיפאקה המודרנית ממדגסקר.

## קישורים חיצוניים

קטגוריה:בעלי חיים שתוארו ב-1895
קטגוריה:טקסונים שתוארו בידי הנרי פילהול
קטגוריה:טנרקאים
קטגוריה:בעלי חיים שנכחדו ממדגסקר
קטגוריה:מאובני טקסונים שתוארו ב-1895
קטגוריה:טקסונים ללא מקור
פורד פלקון XK

**פורד פלקון XK** (באנגלית: **Ford Falcon XK**) היא מכונית משפחתית גדולה מתוצרת יצרנית הרכב **Ford Australia** , חברת בת של **[[פורד]]** אשר יוצר בין השנים 1960–1962 באוסטרליה.

## תצורות

* 4 דלתות - סדאן (6 נוסעים: 3+3).
* 4 דלתות - סטיישן.
* 2 דלתות - מסחרית.
* 2 דלתות - טנדר ("Falcon Utility", "Falcon Deluxe Utility").

## "פורד פלקון XK"

* מנוע קדמי.
* מנועי בנזין.
* סוג הנעה: הנעה אחורית.
* תאוצה בין 0–100 קמ"ש היא 16.3 שניות (דגם סדאן, 4 דלתות מנוע 2.4 ליטר המשודך לתיבת הילוכים ידנית - 3 מהירויות).

## מנועים
* 2.4 ליטר.
* 2.8 ליטר.

## דרגות גימור
* בסיסי.
* דה-לוקס.

## תמונות

קובץ:1961 Ford XK Falcon Deluxe sedan (36539910371).jpg| "פורד פלקון XK" דגם "דה-לוקס", שנת 1961
קובץ:1961 Ford XK Falcon Deluxe sedan (6045532588).jpg| "פורד פלקון XK" דגם "דה-לוקס", שנת 1961
קובץ:1960 Ford XK Falcon Deluxe Sedan (30910574137).jpg | "פורד פלקון XK" דגם "דה-לוקס", שנת 1960
קובץ:Ford Falcon.jpg | "פורד פלקון XK"
קובץ:Ford Falcon XK Station Wagon 1960-62 (Australia) (16158085543).jpg | "פורד פלקון XK" - סטיישן
קובץ:Ford XK Falcon Deluxe Station Wagon.JPG| "פורד פלקון XK", דגם "דה-לוקס" - סטיישן
קובץ:1961 Ford XK Falcon Deluxe station wagon (36678395715).jpg | "פורד פלקון XK", דגם "דה-לוקס", שנת 1961 - סטיישן
קובץ:1961 Ford XK Falcon Deluxe sedan (6045516074).jpg | "פורד פלקון XK", דגם "דה-לוקס", שנת 1961 - מבט לתא הנהג ו-לוח מחוונים
קובץ:Ford Falcon XK Utility.jpg | "פורד פלקון XK" - טנדר מסוג "Utility"
קובץ:1961 Ford Falcon XK Utility.jpg | "פורד פלקון XK", שנת 1961 - טנדר מסוג "Utility"


## ראו גם
* פורד
* פורד פלקון
* פורד פלקון XP
* פורד פלקון XG
* פורד פלקון ED
* פורד XY פלקון GT

## קישורים חיצוניים

## הערות שוליים

קטגוריה:מכוניות משפחתיות גדולות
קטגוריה:מכוניות סטיישן
קטגוריה:מכוניות מסחריות
קטגוריה:טנדרים
XK
קטגוריה:דגמי מכוניות שהושקו ב-1960
קטגוריה:כלי רכב המיוצרים באוסטרליה
באר מלחן

**באר מלחן** (בערבית: **بير ملحان**) היא באר מים הנמצאת באפיק נחל מלחן, כ-10 ק"מ דרומית לנמל התעופה עובדה.

קוטר הבאר הוא 3.5 מטר, עומקה 8 מטר והיא מכוסה במבנה בטון. מימי הבאר מליחים. בסמוך לבאר חניון לילה.

הבאר נבנתה בתקופת המנדט, על מנת לספק מקום לעצירה בצומת דרכים חשוב בין הערבה לבקעת עובדה. הבאר שימשה בדואים להשקיית עדריהם עד לשנות ה-80 של המאה ה-20. עם התמעטות אוכלוסיית הבדואים במרחב, פסק השימוש בבאר.

## הערות שוליים

מלחן
קטגוריה:הרי אילת
קטגוריה:הנגב: אספקת מים
קטגוריה:בקעת עובדה
וילתריום

**וילתריום** (שם מדעי: *Huilatherium*) הוא סוג של יונק נכחד, שחי באמריקה הדרומית והשתייך לסדרה הקדומה נוטונגולאטויים. יונק זה היה קרובו של ההומלודותריום, והוא חי באזור קולומביה וצפון אמריקה הדרומית של תקופת המיוקן לפני 15.9 עד 11.8 מיליון שנה מזמננו. הוא התגלה במשלחת לקולומביה בשם "קבוצת הונדה" , אשר חשפה מאובנים של יצורים רבים מקולומביה באזור הקרוי "לה ונטה" . במקור הוא נקרא "Laventatherium", עקב התצורות בהם התגלה, אך השם לא עמד בכללי "הוועדה למתן שמות מדעיים" - ICZN. עקב זאת הוא קיבל את שם מחוז וילה, בו התגלו המאובנים (מילולית: "הבהמה של מחוז וילה").

יונק קדום זה היה קרובם של הטוקסודוניים, והיה כמותם בעל מבנה גולגולת רחבה ונמוכה בעלת ניבים בולטים יחסית ושיניים חותכות שהתגמדו באופן בולט, מה שמרמז על תזונה צמחונית. היונק הקדום הגיע למשקל 800 קילוגרם בקירוב, והיה בעל פרסות על רגליו.

היונק הקדום היה נפוץ לאורך אמריקה הדרומית, אך ההתייבשות של הצמחייה וסביבות המחיה גרמו להיעלמותו.

## קישורים חיצוניים

קטגוריה:טוקסודונים
קטגוריה:מגה-פאונה של הנאוגן באמריקה הדרומית
קטגוריה:יונקים שחיו במיוקן באמריקה הדרומית
קטגוריה:מאובני טקסונים שתוארו ב-1985
קטגוריה:קולומביה: מאובנים
טוקסודונים

[ממוזער|איור של [אדינותריום בסביבתו.]]
**טוקסודונים** (שם מדעי: **Toxodonta**) היא תת-סדרה של יונקים קדומים מסדרת הנוטונגולאטויים, שחיו במישורי אמריקה הדרומית בין הפלאוקן עד ההולוקן. קבוצה זו כוללת את הגדולים שבפרסתנים הדרום-אמריקאים - המרידיונגולטיים, ובראשם הטוקסודון (שעל שמו נקראת הקבוצה) והמיקסוטוקסודון ששקלו מעל 3.8 טונות.

יונקים אלה היו אוכלי עשב גדולים, אך בעלי ניבים גדולים ששימשו ללחימה. הם התפתחו מסוגים קדומים יותר כמו הנוטוסטילוס שהיו בעלי גוף קטן ומערכת שיניים שלמה שאולי רמזה על היותם אוכלי כל. הם התפתחו בהדרגה לאוכלי עשב מגודלים דמויי-קרנף או היפופוטם, וייתכן שחיו בעדרים.

חלק מהמינים מתת-סדרה זו היגרו לאמריקה הצפונית או שנאלצו לעמוד בפלישת טורפים מצפון כמו הסמילודון. האחרונים שבהם שרדו עד לפני 11,000 שנה ואולי נכחדו מציד אנושי.

## משפחות הקבוצה
*Isotemnidae - בה התומאשוקסליה
*Leontiniidae - בה הוילתריום
*Notohippidae - בה הרינכיפוס
*טוקסודוניים (Toxodontidae)
*Homalodotheriidae - בה ההומלודותריום

## קישורים חיצוניים

*
קטגוריה:בעלי חיים שתוארו ב-1887
קטגוריה:טקסונים שתוארו בידי פלורנטינו אמחינו
קטגוריה:טקסונים שהתפתחו בפלאוקן
מחשוב ערפל

ממוזער|הלוגו של עמותת OpenFog שקמה במטרה לקדם את מחשוב הערפל
**מחשוב ערפל** (באנגלית: **Fog computing**) הוא מונח המתאר ארכיטקטורת מחשוב המשתמשת במכשירי קצה כדי לבצע כמות ניכרת של חישוב, אחסון ותקשורת ובכך להגביר את אפקטיביות ומהירות ניתוח הנתונים ולצמצם את העומס על רוחב הפס במחשוב הענן. הרעיון מאחורי השם 'ערפל' הוא מטאפורה לעובדה שערפל הוא הענן הקרוב ביותר לקרקע.

## רקע
עיקר השימוש במחשוב ערפל הוא במערכות ענן גדולות המספקות מבני נתונים גדולים, בהם ישנו קושי הולך וגדל בגישה ספציפית למידע, בשל הכמויות העצומות של המידע שנשלחות בכל פעם. בעזרת מחשוב ערפל, ניתן לעבד את הנתונים באופן מקומי ובכך לקבל מחד זמינות גבוהה יותר בזמן אמת ולחסוך את זמן הגעת הנתונים לענן ועיבודן בו ומאידך לחסוך גם ברוחב הפס, שלולא 'מחשוב ערפל', ספק אם היה מצליח לעמוד בקצב של הגידול בכמות המידע מדי שנה.

רשת ערפל מורכבת ממישור בקרה ומישור נתונים. לדוגמה, במישור הנתונים, מחשוב ערפל מאפשר לשירותי המחשוב להתגורר בקצה הרשת. בהשוואה למחשוב ענן, מחשוב ערפל מדגיש את הקרבה למשתמשי קצה ויעדי לקוח (ומתבטא למשל בעלויות תפעול, מדיניות אבטחה, ניצול משאבים), תפוצה גאוגרפית צפופה ומודעות הקשר (לכל מה שקשור למשאבי חישוב ו-IoT), הפחתת השהיה ורוחב הפס, חיסכון להשגת איכות שירות טובה יותר (QoS) וניתוח קצה / כריית זרמים.

לרשת ערפל חשיבות רבה במימוש החזון המוביל את עולם האינטרנט של הדברים, לפיו רוב המכשירים המשמשים את בני האדם על בסיס יומיומי יחוברו זה לזה.

## Openfog
ב-19 בנובמבר 2015 הקימו סיסקו מערכות, ARN, דל, אינטל, מיקרוסופט ואוניברסיטת פרינסטון את עמותת Openfog, לקידום מחשוב ערפל. מנכ"ל סיסקו מערכות הלדר אנטונס נבחר לנשיא הראשון שלה וג'ף פידר, נשיא IoT Internet, הפך למנכ"ל הראשון שלה.

## מחשוב ערפל בישראל
ב-16 בינואר 2020 הודיע מפקד יחידת ממר"ם, אל"ם עומר גרוסמן על הטמעת מחשוב ערפל לראשונה בצה"ל, מחשוב ערפל שיכונה 'עננון'. מחשוב זה יצטרף ויסייע לענן הפרטי שצה"ל העלה לאוויר ב-2018, מבוסס תשתיות Red Hat.

## הערות שוליים

קטגוריה:מחשוב ענן
קטגוריה:היי-טק
דן אדרקה

**דן אדרקה** (יליד 1950) הוא רופא פנימי ואונקולוג ישראלי, מדען, פרופסור לאונקולוגיה בבית הספר לרפואה ע"ש סאקלר של אוניברסיטת תל אביב. הקים בשנת 2003 ומנהל את היחידה לגידולי דרכי העיכול במרכז הרפואי תל השומר, יועץ ביחידה לרגולציה של התא במכון ויצמן, חבר בקבוצה האירופאית לקביעת ההנחיות בינלאומיות לטיפול בגידולי המעי הגס.

מתחומי עיסוקו: גידולים סרטניים במערכת העיכול (גידולי המעי הגס, גידולים בקיבה, גידולים בוושט, גידולים בכבד, גידולים ברקמת החיבור של מערכת העיכול (GISTs)).

## ביוגרפיה
פרופ' אדרקה, יליד 1950, הוא בוגר בית הספר לרפואה ע"ש סאקלר באוניברסיטת תל אביב (1968–1975). את שירותו הצבאי ביצע במסגרת העתודה האקדמית כרופא קרבי, ובהמשך עסק במחקר ופיתוח ביחידת המו"פ של חיל הרפואה (1976–1979). עם שחרורו, החל התמחות ברפואה פנימית במרכז הרפואי רבין, ובשנת 1984 מונה לסגן מנהל מחלקה פנימית בבית החולים איכילוב, תפקיד בו כיהן עד שנת 1987.

במקביל לעבודתו הקלינית, פיתח אדרקה קריירה מחקרית. בין השנים 1983–1995 עסק במחקר בסיסי במכון ויצמן למדע, שם היה שותף לפטנט שהוביל לפיתוח התרופה "אנברל" לטיפול בדלקת מפרקים. את הכשרתו המחקרית העמיק בפוסט-דוקטורט באוניברסיטת ניו-יורק (NYU) בין השנים 1987–1989, ולאחר חזרתו ארצה המשיך לשלב בין המחקר במכון ויצמן לעבודתו בבית החולים איכילוב.

במהלך שנות ה-90 פנה לתחום האונקולוגיה. הוא השלים התמחות בתחום בין השנים 1993–1998, ובהמשך ניהל את המחלקה האונקולוגית באיכילוב במשך כחמש שנים. בשנת 2003 עבר למרכז הרפואי שיבא, שם הקים ועמד בראש היחידה לגידולי מערכת העיכול.  

פרופ' אדרקה משמש כיועץ מדעי למכון ויצמן למדע ולחברת "אונקוטסט" בתחום הרפואה המולקולרית המותאמת אישית. משנת 2014 הוא מייעץ לחברות תרופות ומוביל מחקרים בינלאומיים המשלבים טיפולים ביולוגיים ואימונולוגיים חדשניים לסרטן המעי הגס, הלבלב הרקטום והקיבה. במסגרת זו אדרקה משלב את הביולוגיה האימונולוגיה והביולוגיה מולקולרית של גידולי דרכי העיכול. 

בשנת 2017 הוענק לאדרקה פרס הרופא המצטיין – מבית החולים שיבא.

## ממחקריו
בין מחקריו, מחקרים שמטרתם מניעת הישנות גידולי המעי הגס, מניעת הישנות גרורות כבדיות ומציאת שילוב תרופתי יעיל לטיפול בגידולי הלבלב.

אדרקה ביצע מחקרים מדעיים בתחום ה – (Tumor Necrosis Factor" (TNF" (בשיתוף עם מכון ויצמן). פרסם כ-150 מאמרי מחקר בעיתונים מדעיים.

אדרקה הראה שהשילוב בין התרופה הביולוגית (אווסטין או ארביטוקס) לכימותרפיה הוא זה שמשפיע על תוחלת החיים ועל יעילות הטיפול
* ממחקריו של אדרקה באתר PubMed

### חברות באיגודים
* ראש הקבוצה הישראלית לגידולי דרכי העיכול (2014–2008).
* ראש הקבוצה האירופאית לקביעת הנחיות לטיפול בגידולי דרכי העיכול (2010 - הווה).
* האיגוד האונקולוגי הישראלי.
* החברה האירופית לאונקולוגיה רפואית ESMO.
* החברה האמריקאית לאונקולוגיה קלינית ASCO.

## קישורים חיצוניים
* 
* 

## הערות שוליים

קטגוריה:בעלי תואר דוקטור לרפואה מאוניברסיטת תל אביב
קטגוריה:רופאים צבאיים ישראלים
קטגוריה:רופאים פנימיים ישראלים
קטגוריה:אונקולוגים ישראלים
קטגוריה:סגל מרכז רפואי רבין
קטגוריה:סגל המרכז הרפואי תל אביב ע"ש סוראסקי
קטגוריה:סגל המרכז הרפואי ע"ש חיים שיבא - תל השומר
קטגוריה:סגל אוניברסיטת תל אביב: רפואה
קטגוריה:ישראלים שנולדו ב-1950
חורפן ים

**חורפן ים** (שם מדעי: *Neovison macrodon*) הוא מין נכחד ממשפחת הסמוריים, אשר חי במימי מפרץ מיין במזרח אמריקה הצפונית, בקרבת ניו אינגלנד, וייתכן שהיה מצוי באזורים נוספים, דרומיים יותר, במשך תקופת הקרח האחרונה. חורפן זה השתייך לסוג חורפן, ממנו שרד רק המין חורפן אמריקאי, ולא לסוג הסמורים הרגילים (*Mustela*).

חורפן זה נתגלה רק לאחר הכחדתו, ותואר בשנת 1903. החורפן ידוע רק משרידי עצמות, בעיקר שרידי שיניים והיה דומה מאוד למין האמריקאי הקיים. יש חוקרים הרואים בו תת-מין של החורפן האמריקאי. הוא ידוע מתיאורים חלקיים של סוחרי פרוות, מהם נראה שהוא נכחד לא יאוחר מסוף המאה ה-19 או מתחילת המאה ה-20.

החורפן דמה בגודלו לחורפן הרגיל אך התקיים סמוך לחוף הים באזורים סלעיים מקונטיקט ורוד איילנד ואכלסו גם את מפרץ פאנדי. ממצאים התגלו גם בנובה סקוטיה וגם במסצ'וסטס. באורח חייו חורפן זה דמה ללוטרות וככל הנראה מילא גומחה אקולוגית דומה. הייתה לו דו-צורתיות זוויגית, בה הזכרים היו גדולים יותר מהנקבות והוא היה מותאם לחיים בחופי הים. הוא ניזון מדגים (בעיקר ממשפחת הקוטוסיים) ומחלזונות ימיים אותם תפס במים. דבר זה ידוע משרידי מזונו שנתגלו כשהם מפוצחים.

למרות תפוצתו ושגשוגו בחלקים מסוימים, גרם ציד הפרוות להכחדתו המהירה. התיעוד האחרון של חורפן זה בטבע היה ב-1894.

## קישורים חיצוניים

## הערות שוליים

קטגוריה:סמוריים
קטגוריה:יונקים ימיים
קטגוריה:אמריקה הצפונית: יונקים שנכחדו
קטגוריה:בעלי חיים שתוארו ב-1903
קטגוריה:יונקים שהוכחדו בידי האדם
חורפן (סוג)

**חורפן** (שם מדעי: *Neovison*) הוא סוג טורף ממשפחת הסמוריים, בו מצוי כיום רק המין חורפן אמריקאי (*Neovison vison*), אך בעבר השתייך לסוג גם המין חורפן ים (*Neovison macrodon*). הוא כלול בקבוצה הלא טקסונומית "חורפן", בה כלול גם המין חורפן אירופי מהסוג סמור (*Mustela*), בו נכלל גם המין האמריקאי במקור.

מיני החורפן ידועים בפרוותם העבה והחמימה, ממנה נוצרה תעשיית פרוות יוקרתיות שדיללה את אוכלוסייתם עד שהחורפן האמריקאי הפך למוגן בטבע. החורפנים הם יונקים מימיים מותאמים לחיים בנהרות ובביצות והמין הימי חי גם בחוף הים. שני המינים קיימים רק באמריקה הצפונית, אך החורפן האמריקאי הופץ בידי האדם לאזורים נוספים.

## מינים
* חורפן אמריקאי (*Neovison vison*)
* חורפן ים (*Neovison macrodon*) - נכחד

## קישורים חיצוניים

קטגוריה:סמוריים
יורם לב-רן

**יורם לב-רן** הוא קצין בצה"ל במילואים בדרגת אלוף-משנה, שפיקד על עוצבת אדירים במילואים ושימש כסגן ראש רשות חירום לאומית.

## שירותו הצבאי
עם גיוסו לצה"ל שובץ בחיל התותחנים, סיים את מסלול ההכשרה ללוחמים, השלים קורס קצינים ולקח חלק בלחימה בדרום לבנון כמפקד סוללה. בהמשך שימש כמפקד גדוד 405 וכמפקד עוצבת אדירים במילואים. לאחר מכן עבר לשירות בפיקוד העורף ושימש כמפקד מחוז ירושלים של פיקוד העורף דאז. בשנים 2010–2013 שימש כמפקד בה"ד 16 (בית הספר הלאומי לחילוץ והצלה של פיקוד העורף אשר זכה לתואר לאומי כחלק מתפקידו בהכשרת חיילי וקציני פקע"ר).

במהלך שירותו, לב-רן הוביל תרגילי התגוננות לעורף האזרחי וכן פיקד על מאמצי חילוץ והצלה נרחבים בהם פיקוד על חילוץ נפגעים כתוצאה מפיצוץ הגז בנתניה, קריסת מבנה כתוצאה מרע"ד ועוד.

לאחר שחרורו מצה"ל שימש לב-רן כסגן ראש רשות חירום לאומית. הוביל בנייה והובלה של פרויקטים לאומיים של משרדים ממשלתיים כדוגמת משרד הבריאות וכיום משמש כמכשיר גופים אזרחיים רבים בתחומים הנוגעים להגנה על העורף האזרחי בארץ ובחו"ל.

בשנת 2020 הצטרף לתנועת "הביטחוניסטים", שקוראת לסיפוח יהודה ושומרון.

## קישורים חיצוניים
* .
* ,  16 באפריל 2020.

## הערות שוליים

קטגוריה:מפקדי חטיבות אש בצה"ל
קטגוריה:מפקדי מחוז ירושלים בפיקוד העורף
קטגוריה:אלופי-משנה בצה"ל
קטגוריה:חברי הביטחוניסטים
קטגוריה:ישראלים שנולדו במאה ה-20
סופלי

**סוּפְּלִי** (Supplì) (איטלקיזציה של המילה הצרפתית *surprise*, שפירושה בעברית "הפתעות") הוא חטיף איטלקי מטוגן האופייני למטבח הרומאי. המנה עשויה כדור ריזוטו ברוטב עגבניות ובמילוי מוצרלה המטוגן בציפוי פירורי לחם.

במקור, הם היו ממולאים באיברי פנים של עוף, בשר טחון או פרובאטורה (סוג של גבינה מאזור מחוז לאציו). 

הסופלי דומה לארנצ'יני ולקרוקט הסיציליאניים. כמו כן, ניתן להכין סופלי גם ללא רוטב עגבניות.

הם נאכלים בדרך כלל בידיים כאשר אחד נשבר לשני חלקים, והמוצרלה המותכת נמתחת בדומה לחוט המחבר מכשיר טלפון. זה הוביל לכך שמנות אלה ידועות בשם "סופלי בסגנון טלפון" (supplì al telefono).

הסופלי מוגש בדרך כלל בפיצריות ברחבי איטליה כאנטיפסטו.

## קישורים חיצוניים

קטגוריה:מאכלי אורז
קטגוריה:המטבח האיטלקי
קטגוריה:אוכל רחוב
ניל ברנן

**ניל ברנן** (באנגלית: **Neal Brennan**; נולד ב-19 באוקטובר 1973) הוא קומיקאי, תסריטאי ובמאי אמריקאי.

הוא ידוע כמי שיצר וכתב יחד עם דייב שאפל את הסדרה "המופע של שאפל" עבור הערוץ קומדי סנטרל. בסוף העונה השנייה היא דורגה כתוכנית הפופולרית ביותר בערוץ. עלתה לראשונה בינואר 2003 ונמשכה עד 2006.

## ביוגרפיה
ברנן התגורר עד גיל שש בווילנובה, פנסילבניה והתגורר בשנים 1978 עד 1986 בווילמט, אילינוי. הוא נולד למשפחה אירית קתולית והוא הצעיר מבין 10 ילדים. לדברי ברנן, הצד של אביו של המשפחה היה מצחיק, כמו גם חמשת אחיו הגדולים. ברנן אמר שהוא הבין שהוא מצחיק ואוהב קומדיה כבר בגיל 8, וכבר מאז הוא ביצע חומר מתוכנן עבור חבריו לכיתה בסגנון שחיקק את הקומיקס ריצ'רד לואיס, ג'רי סיינפלד ודוד ברנר. הוא גם צפה בכמות גדולה של קומדיה בטלוויזיה במהלך שנות לימודיו בתיכון, ולעיתים קרובות נשאר עד מאוחר כדי לצפות בתוכניות 'לייט נייט' עם דייוויד לטרמן וארסיניו הול.

אחיו הגדול של ברנן קווין הפך לקומיקאי וסופר שהתחיל לעשות קומדיה סטנד-אפ בזמן שניל עדיין היה בתיכון. ניל השתתף בהופעותיו של קווין באימפרוב שבניו יורק בסופי שבוע, שם היה פוגש קומיקאים כמו ריי רומנו, דייב אטל, מייק רויס ודייוויד ג'וסקוב. ברנן אמר בריאיון לערוץ הקולנוע העצמאי (IFC) כי לאחר שצפה באחיו עושה סטנד-אפ, הוא הבין שאפשר להתפרנס בקומדיה.

ברנן עבר לניו יורק ללמוד בבית ספר לקולנוע בניו יורק, אך הוא נשר לאחר שנה. הוא החל כשוער במועדון הקומדיה של בוסטון בגריניץ' וילג', שם פגש את דייב שאפל, שהופיע בקביעות. השניים התיידדו, וברנן לעיתים קרובות הציע בדיחות לצ'אפל. ברנן היה שותף בדירה עם הקומיקאי ג'יי מוהר כשהוא מתגורר בניו יורק.

לאחר שישה חודשים שעבד כשוער במועדון הקומדיה של בוסטון, בשנת 1992, ברנן ביצע לראשונה סטנדאפ בגיל 18. בהמשך הוא סיפר: "לא צחקתי"; הוא לא ביצע שוב סטנד-אפ עד 1997. ברנן כתב גם למגזין The Source בשנת 1992.
ברנן הוא אתאיסט.

## קישורים חיצוניים

* 

קטגוריה:קומיקאים אמריקאים
קטגוריה:סטנדאפיסטים אמריקאים
קטגוריה:במאי טלוויזיה אמריקאים
קטגוריה:תסריטאי טלוויזיה אמריקאים
קטגוריה:אתאיסטים אמריקאים
קטגוריה:אמריקאים שנולדו ב-1973
מנשם ידני

[ממוזער|מנשם ידני1. מסיכה עם מעטפת גמישה העוטפת את אזור הפה והאף2. פילטר ושסתום חד כיווני, למניעת חזרת אוויר למפוח (למניעת זיהום המפוח)3. [מפוח ידני להחדרת האוויר בלחץ לריאות]]
ממוזער|הדגמת הפעלת מנשם ידני
**מנשם ידני** (באנגלית: **Bag valve mask** ובקיצור **BVM**, מוכר גם בשם **אַמְבּוּ** או **מפוח הנשמה**) הוא מכשיר ידני המבצע הנשמה מלאכותית כחלק מטיפול רפואי. מכשיר זה מכניס ומוציא אוויר לריאות מטופל, אשר אינו מסוגל לנשום בכוחות עצמו (דום נשימה), או שמידת יכולתו לנשום לא מספקת די חמצן על מנת להזין את הגוף, מצב הקרוי אי-ספיקה נשימתית.

מנשם ידני הוא חלק מערכת החייאה בסיסית לצוותי רפואת חירום (כמו לצוות אמבולנס) או כחלק מעגלת החייאה המוצבת במקומות שונים (למשל בחדר מיון לאספקת חמצן במקרה של אי-ספיקה נשימתית עד לחיבור החולה למכונת הנשמה ביחידה לטיפול נמרץ).

## היסטוריה
את מפוח ההנשמה בצורתו המודרנית המורכבת משק וממסכה, המציא ב-1953 המהנדס הגרמני הולגר הס ושותפו המרדים הדני הנינג רובן  כחלק מעבודתם על משאבת יניקה. חברתו של הס, שינתה את שמה לאחר מכן לאמבו (Artificial Manual Breathing Unit), שמייצרת את המכשיר עד היום החל מסוף שנות ה-50 של המאה ה-20. המכשיר שמייצרת החברה הוא רב פעמי ומכיל מסנן אוויר, המאפשר שימוש חוזר לאחר ניקוי וחיטוי. קיימים דגמים נוספים של המנשם לשימוש חד פעמי, כגון אלו הנמצאים בערכות החייאה במקומות ציבוריים.

## ציוד
ערכת הנשמה ידנית בסיסית מורכבת ממפוח הנשמה, שסתום T, מסנן ויראלי, שקית העשרה ומסיכה לפנים (ישנם גדלים שונים של מסיכות, להתאמה מלאה לילדים ומבוגרים), וקיימת אפשרות לחיבור המפוח לבלון חמצן להחדרת 100% חמצן.

## אופן הפעולה
לפני השימוש במפוח הידני, יש להחדיר מנתב אוויר בהתאם לגודל החולה. ניתן להנשים את החולה באמצעות אוויר החדר בלבד, אך ניתן להגדיל משמעותית את רמת החמצן באמצעות חיבור המנשם לבלון חמצן. אחרי החדרת מנתב האוויר המטפל מצמיד ומהדק את המסיכה לפניו של החולה, כך שתעטוף את אזור האף והפה באופן הרמטי, וסוחט את המפוח עד תחילת התרוממות בית החזה של המטופל, בפעולה זו מוחדר אוויר בלחץ חיובי למערכת הנשימה.

בהחייאה מתקדמת, ניתן לחבר את מפוח ההנשמה ישירות לטובוס.

## הסבת מפוח הנשמה ידני למערכת הנשמה אוטומטית

ממוזער|מודל של רובוט להפעלת מפוח ידני
במהלך מגפת הקורונה עקב המחסור העולמי במכונות הנשמה, נעשו ניסיונות להמרת מפוחים ידניים, באמצעות מעטפת אוטומטית למכונות הנשמה אוטומטיות.

## קישורים חיצוניים

## הערות שוליים

קטגוריה:ציוד רפואי
קטגוריה:רפואת חירום
ריכרד שימפף

גנרל **ריכרד שימפף** (בגרמנית: **Richard Schimpf**; 16 במאי 1897 – 30 בדצמבר 1972) היה מפקד בכיר בוורמאכט שפיקד על כוחות במלחמת העולם השנייה.

## ביוגרפיה
### קריירה מוקדמת
שימפף נולד ב-16 במאי 1897 באגנפלדן, שהשתייכה לאימפריה הגרמנית. בשנת 1915 התגייס שימף לצבא הגרמני הקיסרי, והצטרף לרגימנט הרגלים הבווארי ה-9 (ורדה), ולחם בשורותיו במלחמת העולם הראשונה. על פעולותיו בקרבות קיבל את עיטורי צלב הברזל דרגה ראשונה ושנייה, וצלב הכבוד של מלחמת העולם 1914/1918.

לאחר המלחמה נשאר שימפף ברייכסווהר, ומילא בו תפקידי פיקוד ומטה. בשנת 1929 הוא נשלח לכהן כמדריך בבית הספר לטיסה שהוקם בברית המועצות, ובשנת 1930 מונה לקצין מטה במחלקת החימוש במשרד המלחמה. בשנת 1932 הוא הועלה לדרגת האופטמן, ובשנת 1935 הוא הצטרף ללופטוואפה והועלה לדרגת מיור. בשנת 1936 הוא הצטרף למשרד התעופה של הרייך, ובשנת 1937 הוא הועלה לדרגת אוברסט לוטננט.

### מלחמת העולם השנייה
באוקטובר 1939 הועלה שימפף לדרגת אוברסט, וב-26 במרץ 1940 מונה לקצין מטה בקבוצת ארמיות A עמה לחם במהלך המערכה על צרפת. ב-4 בנובמבר 1940 הוא מונה לראש מטה צי האוויר הרביעי, ולאחר מכן הוא שימש כראש מטה של כמה מיחידות הלופטוואפה, ולחם עמן במהלך מבצע ברברוסה. ב-27 בספטמבר 1942 הועלה שימף לדרגת גנרל מיור, ובדצמבר 1942 הוא מונה למפקד דיוויזיית השדה של הלופטוואפה ה-21, עמה לחם בקרבות בגזרה הצפונית כחלק מהארמייה ה-16. ב-17 בפברואר 1944 הוא מונה למפקד דיוויזיית הצנחנים ה-3, שהייתה חלק מקורפוס הצנחנים ה-2 בפיקודו של אויגן מיינדל. ב-10 ביוני 1944 הגיעו כוחות הדיוויזיה לנורמנדי, ולחמו שם במסגרת הארמייה השביעית, תוך שהם גורמים אבדות כבדות לכוחות בעלות הברית. ב-20 באוגוסט 1944 נפצע שימפף ברגלו במהלך הקרבות, וב-26 באוגוסט הוענק לו עיטור הצלב הגרמני בזהב. ב-6 באוקטובר הוענק לו על פעולותיו את עיטור צלב האבירים של צלב הברזל, וב-6 בינואר 1945 הוא חזר לפקד על הדיוויזיה. שימפף לחם עם הדיוויזיה בקרבות בבלגיה ובגרמניה, ובמרץ 1945 הוא נפל בשבי הצבא הבריטי.

### לאחר המלחמה
ב-22 בדצמבר 1947 שוחרר שימפף מהשבי, ובשנת 1957 הוא הצטרף לבונדסוור, שבו שימש כמפקד המחוז הצבאי ה-3 בדיסלדורף בדרגת גנרל מיור, עד לפרישתו ב-30 ביולי 1962. לאחר מכן הוא התגורר בדיסלדורף, עד לפטירתו ב-30 בדצמבר 1972.

קטגוריה:גנרלים בלופטוואפה
קטגוריה:גנרלים בבונדסוור
קטגוריה:מעוטרי צלב הברזל
קטגוריה:מעוטרי צלב האבירים
קטגוריה:מעוטרי הצלב הגרמני בזהב
קטגוריה:חיילי הרייכסווהר
קטגוריה:אנשי צבא גרמנים במלחמת העולם הראשונה
קטגוריה:המערכה בנורמנדי: אישים
קטגוריה:גרמנים שנשבו במלחמת העולם השנייה
קטגוריה:גרמנים שנולדו ב-1897
קטגוריה:גרמנים שנפטרו ב-1972
שיר לשירה

"**שיר לשירה**" הוא פזמון שכתב יהונתן גפן, והלחינה קורין אלאל.

## רקע
השיר נכתב על ידי יהונתן גפן עבור בתו שירה, והוא נכלל בספר "הכבש השישה עשר". קורין אלאל הקליטה את הגרסה המקורית של השיר ב-1981, בעיבודו של עדי ישעיה. השיר בגרסה המקורית היה מועמד למצעד השבועי של גלי צה"ל באפריל באותה שנה, ולא הצליח להיכנס אליו. ב-1982 הקליטה הזמרת יעל לוי את השיר בלחן אחר, של משה לוי, עבור אלבומה הראשון, יעל לוי. הגרסה המוכרת ביותר של השיר היא זו של אלאל, שהקליטה את השיר מחדש ב-1989 לאלבומה השלישי, אנטארקטיקה. את השיר בגרסה זו עיבדה יהודית רביץ.

ב־1998 ביצע אסף אמדורסקי את השיר באלבום ההופעה, חברים שרים קורין, שהוקדש לשירי קורין אלאל (מאוחר יותר, ב-2024 חזר ושר את השיר בעיבוד וביצוע דומים בהופעה שהתקיימה בהיכל התרבות). בשנת 2005 הקליטה מירי מסיקה את גרסתה לשיר עבור מצעד הפזמונים השנתי של גלגלצ. השיר צורף למהדורה מחודשת של אלבום הבכורה שלה, מירי מסיקה, שיצא באותה שנה. אורי זך ושמוליק נויפלד עיבדו את הגרסה. במצעד הפזמונים העברי השנתי של גלגלצ לשנת תשס"ו (2006) דורג השיר בגרסה זו במקום ה־30. באוגוסט 2015 הקליטה אלאל גרסה מיוחדת של השיר לזכרה של שירה בנקי שנרצחה במהלך מצעד הגאווה באותה שנה.

## השיר בספרי תווים
* קורין אלאל, **זן נדיר: שירים מכל התקופות מילים ותווים**, עמ' 84, הוצאת מודן, 2002. 
## גרסאות כיסוי
*בשנת 2013 ביצעה הזמרת גאיה ממן את השיר במסגרת פרק האודישנים של התכנית "בית ספר למוסיקה"
*בשנת 2020 חבורת "זהו זה!" ביצעו מחדש את השיר במסגרת החידוש של התכנית בזמן מגפת הקורונה.
*בשנת 2024 עשו השחקניות ירדן אריש, דנה בן סימון, עדי רכבי, ליאן בן ישי ומור עזריה גרסת כיסוי במסגרת הפרק השני של הסדרה מה הבעיה?

## קישורים חיצוניים

* 
* 
* 
* 
* לדף השיר באתר הספרייה הלאומית

## הערות שוליים

קטגוריה:שירי 1982
קטגוריה:סינגלים מ-1982
קטגוריה:סינגלים מ-1989
קטגוריה:סינגלים מ-2005
קטגוריה:שירי יעל לוי
קטגוריה:שירי קורין אלאל
קטגוריה:שירי מירי מסיקה
קטגוריה:שירים בעברית
קטגוריה:שירים שנכתבו על ידי יהונתן גפן
קטגוריה:שירים שהולחנו על ידי קורין אלאל
קטגוריה:שירים שהופקו על ידי יהודית רביץ
קטגוריה:סינגלים בהוצאת הד ארצי
קטגוריה:סינגלים בהוצאת CBS ישראל
רוצחי פרח הירח (ספר)

**רוצחי פרח הירח: [[רציחות האוסייג']] ולידת ה-[[FBI]]** (באנגלית: **Killers of the Flower Moon: The Osage Murders and the Birth of the FBI**) הוא ספרו השלישי הלא-עלילתי של העיתונאי האמריקאי דייוויד גראן. הספר יצא ב-18 באפריל 2017 בהוצאת דאבלדיי.

מגזין "טיים" דירג את הספר כאחד מעשרת ספרי העיון לשנת 2017. העיבוד הקולנועי בבימויו של מרטין סקורסזה יצא לאקרנים בשנת 2023. 

## תקציר
הספר חוקר שורה של מקרי רצח של אנשי שבט האוסייג' במחוז אוסייג', אוקלהומה בראשית שנות העשרים - לאחר שהתגלו מרבצי נפט גדולים מתחת לאדמתם. לאחר שקיבלו זכויות בבית המשפט לרווחים המופקים מפיקדונות נפט שנמצאו על אדמתם, אנשי האוסייג' נערכים לקבלת העושר הם מאמינים שהם זכאים לו כחוק ממכירות פיקדונות הנפט שלהם.

עם זאת, הליך ארוך ומורכב מוטל על חלוקת הרווחים מהמכירות לפני שמישהו מאנשי אוסייג' יראה משהו מהכסף הזה. ועדיין, הם הבעלים החוקיים של האדמה ורווחיה, דבר שמאוד מעורר חשד בקרב כמה ממנהלי האדמות שיש להם היסטוריה של יחסים גרועים עם השבט. אותם גורמים העוינים את שבט אוסייג' מחליטים אז שהם יכולים לפשט מאוד את ההשתלבות ברווחי הנפט על ידי ביטול אלו שנחשבים שהם פועלים כ"מתווכים" לפני שהם יוכלו להיפרד מרווחי הנפט.

אנשי האוסייג' עצמם נתפסים כ"מתווכים", ומזימה מורכבת נרקמת כדי לחסל את אנשי האוסייג' שירשו עושר זה מרווחי הנפט. באופן רשמי, מספר בני אוסייג' שנרצחו מגיעה לפחות ל-20, אך גראן חושד שאולי מאות נהרגו בשל קשריהם לנפט. הספר מפרט את חקירת ה-FBI שזה עתה הוקם על מעשי הרצח, כמו גם את המשפט וההרשעה הסופיים של הקברן ויליאם הייל שנתפס בתור המוח שמאחורי העלילה.

## ביקורת
שון וודס מ"רולינג סטון" כתב:" בספרו החדש והמדהים... גראן מתעד סיפור של רצח, בגידה, גבורה ומאבקה של אומה להשאיר את תרבות הגבול שלה מאחור ולהיכנס לעולם המודרני... מלא בדמויות כמעט מיתיות מעברנו - הריינג'רס הטקסיים, ברונים שודדים מושחתים, בלשים פרטיים ורוצחים נואשים כמו כנופיית אל ספנסר - סיפורו של גראן מסתכם בהיסטוריה סודית של אזור הספר האמריקני."

מבקר של Publishers Weekly הצהיר ש"המחבר מצוות הניו יורקר, גראן (שכתב את העיר האבודה Z) מחזק את המוניטין שלו כמספר סיפורים מבריק בסיפור הפשע המרתק הזה, שמשחזר את מעשי הרצח המפחידים והבלתי ידועים יחסית באוקלהומה של שנות העשרים."

אד וולימי מהגרדיאן כתב "רצח העם של אמריקה הלבנה נגד אומות ילידיות במהלך המאה שקדמה לתקופת גראן הוא מטאפורה לביטול האנושות בעולם הטבע שהילידים ראו אותו כמקודש. ספרו של גראן הוא פרק בתקופה מטרידה ונוראית."

## עיבוד קולנועי
חברת Imperative Entertainment שילמה 5 מיליון דולר עבור הזכויות להפיק את הספר, כשאריק רות' נשכר לכתוב את התסריט. ביולי 2017 פיתחו מרטין סקורסזה ולאונרדו דיקפריו עיבוד קולנועי לספר. הצילומים היו אמורים להתחיל באביב 2019, אם כי בסופו של דבר זה לא התרחש.  על פי השמועה, רוברט דה נירו ודיקפריו מדברים על תפקידים בסרט. בדצמבר 2019 הודיע הצלם רודריגו פריטו כי הצילומים יחלו במרץ 2020 והמגזין Variety אישר שדיקפריו ודה נירו אמורים לככב. באפריל 2020 דווח כי העלות הפוטנציאלית של הסרט הגיעה לכדי 200 מיליון דולר וכי סקורסזה ניהל מגעים עם נטפליקס או אפל TV כדי להפיק ולהפיץ, כשסרטי פרמאונט מעורבת כמפיקה שותפה בלבד.

## קישורים חיצוניים
* 
* 
* 
## הערות שוליים

קטגוריה:ספרי 2017